
ROMÂNIA

JUDEŢUL TIMIŞ

MUNICIPIUL TIMIŞOARA

PRIMAR

Nr. SC2022--3852/17.02.2022
____________________________________________________________________________
Referat de aprobare a proiectului de hotărâre privind aprobarea documentației  tehnico-economice-faza S.F. pentru obiectivul „ Amenajare teren de fotbal situat  în Timișoara, str.Mircea cel Batran ,nr.114”
1. Descrierea situației actuale
Municipiul Timișoara prin Serviciului Școli Spitale și Baze Sportive a inițiat procedura de achiziție a serviciului de proiectare faza SF pentru obiectivul de investiții privind amenajarea terenului  de fotbal situat în Timișoara,str.Mircea cel Batran ,nr.114”.
 În urma finalizării procedurii de achiziție a fost încheiat Contractul prestari servicii de proiectare nr. 267/08.12.2020 cu operatorul economic S.C. PGA MARKERS S.R.L., având ca obiect realizarea S.F. - Amenajare teren de fotbal situat in Timișoara, str.Mircea cel Bătrân,nr.114”.   
   Terenul pe care se face investiția este situat în zona de nord - vest a municipiului  Timișoara, str.Mircea cel Bătrân nr.11, este înscris în CF nr. 451927, Timișoara și are o suprafață de 8927,00 mp, proprietate publică a Municipiului Timișoara.
2. Schimbari preconizate și rezultate așteptate
      Obiectivele majore ale Primăriei Municipiului Timişoara au ca scop dezvoltarea urbei pe multiple planuri, dar cu prioritate pe acele planuri care aduc o creştere a nivelului de trai şi implicit o îmbunătăţire a calităţii vieţii locuitorilor ei.

      Sportul reprezintă o investiţie în viitor, răspunde provocărilor, aduce o alternativă în faţa tentaţiilor societăţii moderne, sporeşte numărul de practicanţi şi reprezintă baza de selecţie a înaltei performanţe. Municipiul Timişoara îşi propune să devină o adevărată pârghie pentru dezvoltarea viitoare a sportului şi susţine necondiţionat progresul acestuia în împrejurări moderne şi complexe, asigurând astfel consolidarea impactului sportiv în societate, având în vedere că sportul trebuie să fie parte integrantă din stilul de viaţă al fiecăruia dintre noi, activitatea fizică devenind astfel reintegrată în viaţa cotidiană.

     Terenul pe care se face investiția are o suprafață totală de 8927,00 mp, proprietate publică a Municipiului Timișoara,este înscris în CF nr. 451927, Timișoara este situat în partea de Nord- Vest a Municipiului Timiăoara și este limitat la Vest de str. Ciocârliei, în partea de Est se regăsesc terenuri proprietate privată cu construcții, în partea de Nord și Est locuințe individuale, iar în partea de Sud str. Mircea cel Bătrân.

Terenul de fotbal în suprafață totală de 8927,00 mp va  păstra destinaţia şi funcţiunea actuală de teren de sport și se propune dezvoltarea infrastructurii sportive  a municipiului, prin construirea unui complex sportiv compus în principal, din:  teren de fotbal, clădirie administrativă  (vestiarele sportive, grupurile sanitare, cabinetul medical, birou administrativ, sala multifuncțională, spațiu tehnic, depozitare și spațiu pentru menținerea siguranței), teren multifuncțional, zonă de crosfit, pistă de atletism,  tribună, alei cu zonă verde și  parcare . 
Parcare auto va avea  un numar de 25 de locuri și va fi amenajată atât pe terenul aferent incintei obiectivului de investiții cât și pe terenul (stradal) aflat în domeniul public înscris in CF.424939 Timișoara astfel:

· 13 locuri de parcare vor fi amenajate pe terenul aferent proiectului 
· 12 locuri de parcare vor fi realizate în exteriorul terenului alocat proiectului, aferent strazii Mircea cel Bătrân și vor fi bugetate separat de restul proiectului.

         Având în vedere că:

- In momentul de față, terenul de fotbal de pe str. Mircea cel Bătrân se afla într-o stare precară, este necesară igenizarea sitului si construirea unui nou stadion de dimensiuni reduse echipat corespunzator, datorita gradului de interes local al populației pentru fotbal și sportul de agrement. 

- Valorificarea suprafețelor de teren ale orașului, cu programe pentru populație este un pas necesar care pe de o parte ridică aspectul vizual/valoarea fondului construit învecinat si pe de alta parte contribuie la îmbunătățirea nivelulul de trai, se impune realizarea acestui obiectiv.
Prin realizarea acestei investiții se va asigura totodata:
- Un teren de fotbal  care va contine o suprafață de joc pentru fotbal  și spații anexe,ținându-se cont de  Ghidul UEFA pentru Stadioane de Calitate, cu spațiu de gradene pentru specatori la meciurile de fotbal,utilizat atât pentru meciuri oficiale cât și pentru activități de agrement. 
- O noua identitate a zonei, printr-o structura modernă integrata corect în tesutul existent al orașului, cu o  identitate arhitecturală care va ridica standardul de urbanism al zonei având un impact pozitiv asupra populației;

- Imbunătățirea accesului populației locale și a tuturor categoriilor de vârstă din zona Mehala, la practicarea activităților sportive de întreținere: fotbal, baschet, handbal, calistenice etc;

- Venituri  la bugetul local, pentru dezvoltarea acestor tipuri de investitii;

- Nu în ultimul rând, amenajarea zonei va atrage dupa sine creșterea interesului proprietarilor de a-și reabilita proprietățile/ terenurile parazitare situate in imediata vecinatate a acestuia.
3. Alte informatii
   Documentaţia tehnică, faza Studiu de fezabilitate, a fost contractată cu respectarea prevederilor H.G.nr.907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, prin contractul de prestare de servicii nr. 267/08.12.2020 şi a fost avizată favorabil conform Avizului tehnic nr.4/08.02.2022 înregistrat cu nr.CTE 2022-4/08.02.2022 emis de Comisia Tehnico-Economică cu câteva condiţii care au fost remediate de proiectant.
Costurile pentru realizarea investitiei conform Devizului General sunt urmatoarele :
Valoarea totala a investitiei (T.V.A. inclus)    =    6.708.102,89 lei 

 din care C.+M. (T.V.A.inclus)                           =   5.057.839,15 lei
4.Concluzii

    Urmare a celor prezentate mai sus, considerăm necesară și  oportună promovarea proiectului de hotărâre privind  aprobarea documentației tehnico-economice- faza S.F. pentru obiectivul „ Amenajare teren de fotbal situat in Timisoara,str.Mircea cel Batran,nr.114” și îl supun spre aprobare consiliului local.

           Viceprimar,

Dominic Fritz

                                                                                       Şef Serviciu ,
                                                                                         Anca Lăudatu

